Битка при Шегешвар
Битката при Шегешвар (днешна Сигишоара) от 31 юли 1849 година е сражение от Унгарската война за независимост срещу Австрийската империя. В него унгарските въстаници, предвождани от генерал Юзеф Бем, търпят поражение от руските войски, нахлули в Трансилвания в помощ на австрийския император Франц Йосиф. Успехът помага на руския командир Александър Лидерс да усмири областта няколко седмици по-късно.